**ZMLUVA O POSKYTNUTÍ SLUŽIEB**

uzavretá podľa §  269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) (ďalej aj ako „Zmluva“) medzi:

**Objednávateľ:**

názov organizácie: Štátny geologický ústav Dionýza Štúra

sídlo: Mlynská dolina 1, 817 04 Bratislava

zastúpený: **RNDr. Igor Slaninka, PhD., generálny riaditeľ**

IČO: 31 753 604

DIČ: 2020719646

bankové spojenie: Štátna pokladnica

číslo účtu IBAN: SK37 8180 0000 0070 0039 0960

(ďalej len „**Objednávateľ**“)

**Poskytovateľ:**

obchodné meno:

sídlo:

zapísaný v registri:

zastúpený:

IČO:

DIČ:

IČ DPH:

bankové spojenie:

Číslo účtu IBAN

(ďalej len „**Poskytovateľ**“)

(ďalej spolu Objednávateľ a Poskytovateľ len ako „**Zmluvné strany**“)

**Preambula**

Zmluvné strany uzatvárajú Zmluvu o poskytnutí služieb ako výsledok verejnej súťaže vyhlásenej v súlade s § 66 zákona o verejnom obstarávaní Objednávateľom ako verejným obstarávateľom vo Vestníku verejného obstarávania číslo ...../2023 zo dňa XX.XX.2023 pod značkou .......... na predmet zákazky: „Migrácia IS Digitálny archív do cloudu“ (ďalej len „verejná súťaž“).

Poskytovateľ berie na vedomie, že zákazka je financovaná z Európskych štrukturálnych a investičných fondov Európskej únie, Operačného programu Integrovaná infraštruktúra, názov projektu „Migrácia IS Digitálny archív ŠGÚDŠ do cloudu ako súčasť elektronických služieb štátu“, kód projektu v ITMS2014+: 311071CFN3.

Úvodné ustanovenia

* 1. Na účely tejto Zmluvy sa rozumie:

1. **Akceptačné testy** – sú testy funkčnosti, ktoré Objednávateľ realizuje podľa vopredvzájomne odsúhlasených testovacích scenárov a testovacích prípadov dodaných Poskytovateľom a ktorých úspešný priebeh je podmienkou akceptácie odovzdávaných funkcionalít a ich funkčnosti.
2. **Človekodeň** alebo **MD** – je merná jednotka pre vykazovanie prácnosti, za ktorú sa považuje 8 (osem)človekohodín.
3. **Defekt /skrytý Defekt** – je nesúlad medzi skutočným stavom funkčnosti dodaného riešenia a medzi funkčnýmišpecifikáciami riešenia dodanými v etape analýzy riešenie a jej prílohách a/alebo technickými špecifikáciami a prevádzkovou dokumentáciou IS Digitálny archív uvedenými v aktuálnej dokumentácii IS Digitálny archív zistený v rámci akceptačných testov dodávky alebo v záručnej dobe v zmysle čl.VI tejto Zmluvy.
4. **Služby – sú** služby Migrácie IS Digitálny archív do Vládneho cloudu, ktorá  zahŕňa analýzu a technický návrh riešenia, odbornú inštaláciu a nastavenie, implementáciu, testovanie, dokumentáciu, nasadenie a školenie v rozsahu a za podmienok ustanovených touto Zmluvou a jej prílohami.
5. **IS Objednávateľa** aleboIS Digitálny archív **–** je jedným z kľúčových informačných systémov ŠGÚDŠ. Je to komplexné softvérové riešenie problematiky správy dokumentácie Štátneho geologického archívu SR a Ústrednej geologickej knižnice, jej archivácie a publikácie (IS Digitálny archív).
6. **Komponent** – každý produkt, program, softvér, či funkčnosť, ktorý Poskytovateľ nainštaluje,nakonfiguruje, naprogramuje alebo nastaví v IS Objednávateľa a ktorý je súčasťou IS Digitálny archív.
7. **Oprávnená osoba Objednávateľa** – zástupca Objednávateľa, ktorého identifikačné údaje, vrátane rozsahuoprávnení oznámi Objednávateľ Poskytovateľovi v zmysle čl. XII tejto Zmluvy.
8. **Oprávnená osoba Poskytovateľa** – zástupca Poskytovateľa, ktorého identifikačné údaje, vrátane rozsahuoprávnení oznámi Poskytovateľ Objednávateľovi v zmysle čl. XII Zmluvy.
9. **Projektový manažér** - osoba zodpovedná za zabezpečenie realizácie poskytnutých Služieb podľa tejto Zmluvy na strane Objednávateľa alebo Poskytovateľa**.** Projektový manažér je členom Riadiaceho výboru.
10. **Riadiaci výbor** – najvyšší riadiaci orgán tvorený zástupcami zmluvných strán, ktorý je oprávnený riešiť všetky otázky spojené s poskytovaním Služby , a ktorý je zodpovedný za schválenie výstupov projektu.
11. **Používateľ IS Digitálny archív** – používateľom IS Digitálny archív sú všetk pracoviská Objednávateľa, Ministerstvo životného prostredia SR ako aj široká odborná a laická verejnosť.
12. **Zmluva** – táto zmluva o poskytnutí Služieb.
13. **SW komponent –** ječasť IS Objednávateľa, ktorú možno používať samostatne a nezávisle od ostatných častí IS Objednávateľa.
14. **SW produkt 3. strany** – je krabicový SW (FPP – Full Packaged Product), prípadne SW riešenie, ktoré nie jeosobitne vytvorené pre Objednávateľa, ale tvorí súčasť IS Objednávateľa.
15. **Vady a nedostatky** – sú Poskytovateľom alebo Objednávateľom zistené odchýlky oproti aktuálnej dokumentácii IS Digitálny archív a majú za následok chyby funkcionality, nedostupnosť funkcionality alebo obvyklej funkcionality aplikačného programového vybavenia, nedostatky interoperability softvéru s inými počítačovými programami alebo databázami, zvýšené požiadavky na databázu alebo výkon systému, prekročenie požadovanej doby odozvy systému, zníženie používateľského komfortu, ukončenie podpory aktuálne prevádzkovanej verzie komponentov IS Digitálny archív spôsobujúce problémy pri prevádzke, neimplementované bezpečnostné záplaty dodávané výrobcom aplikačného programového vybavenia a podobne, o ktorých je Poskytovateľ povinný informovať Objednávateľa a navrhovať opatrenia potrebné pre ich odstránenie.
    1. Ak z kontextu textácie tejto Zmluvy nevyplýva inak, každý odkaz na akýkoľvek právny predpis znamená príslušný právny predpis v znení jeho neskorších zmien (vrátane rekodifikácií) a každý odkaz na paragraf právneho predpisu predstavuje označenie obsahu ustanovenia ku dňu podpisu tejto Zmluvy a znamená príslušný obsah ustanovenia predmetného paragrafu právneho predpisu aj v prípade jeho neskorších zmien.
    2. Ak je v súvislosti s vymedzením významu nejakého pojmu v ňom použité veľké začiatočné písmeno, je tomu tak len na uľahčenie orientácie v texte a pojem má rovnaký význam aj s malým začiatočným písmenom, ibaže z kontextu vyplýva inak. Ak z kontextu nevyplýva iné, pojmy v jednotnom čísle zahŕňajú aj význam množného čísla a naopak.

Predmet Zmluvy

* 1. Predmetom tejto Zmluvy je úprava práv a povinností Zmluvných strán spojených so záväzkom Poskytovateľa poskytnúť pre Objednávateľa Služby  migrácie IS Objednávateľa do Cloudu v rozsahu a za podmienok stanovených touto Zmluvou vrátane jej príloh, a korelujúcim záväzkom Objednávateľa za riadne a včas poskytnuté Služby zaplatiť Poskytovateľovi cenu v rozsahu a za podmienok dohodnutých v tejto Zmluve.

Cena

* 1. Celková cena za poskytnutie Služieb na základe tejto Zmluvy sa dojednáva v zmysle zákona Národnej rady Slovenskej republiky č. 18/1996 Z. z. o cenách ako zmluvná cena za celú dobu platnosti a účinnosti Zmluvy v celkovej výške ...................... eur (slovom ... eur) bez DPH, pričom ceny pre jednotlivé etapy sú uvedené v prílohe č. 2 tejto Zmluvy.

Dohodnutá celková cena je pevná a konečná. Súčasťou dohodnutej celkovej ceny sú i cestovné náhrady, náklady na ubytovanie, náklady na prepravu a náhrada za čas strávený na ceste Poskytovateľom aj akékoľvek ďalšie priame alebo nepriame náklady, ktoré vzniknú Poskytovateľovi pri plnení predmetu Zmluvy alebo v súvislosti s ním.

* 1. Poskytovateľ je oprávnený faktúry vystavovať až po akceptácii etapy č. 2 a etapy č. 3 poskytovania Služieb Objednávateľom. Akceptácia prebieha po jednotlivých etapách v súlade s Prílohou č. 3 – Harmonogram Realizácie a postupom podľa článku V tejto Zmluvy.
  2. Všetky ceny v tejto Zmluve sú uvádzané bez DPH a budú Objednávateľovi fakturované zvýšené o zákonom ustanovené percento DPH podľa zákona č. 222/2004 Z. z. o dani z pridanej hodnoty (ďalej len Zákon č. 222/2004 Z. z.). Ceny uvedené pre jednotlivé druhy poskytovaných Služieb uvedené v Prílohe č.2 sú ustanovené ako ceny pevné a konečné.
  3. Faktúra vystavená Poskytovateľom musí obsahovať všetky náležitosti v zmysle všeobecne záväzných právnych predpisov (najmä zákona č. 431/2002 Z. z. o účtovníctve v znení neskorších predpisov a zákona č. 222/2004 Z. z.), ako aj akceptačný protokol príslušnej etapy dodávky predmetu Zmluvy podpísaný oboma zmluvnými stranami. Ak faktúra nebude obsahovať tieto náležitosti alebo požadované prílohy, Objednávateľ má právo vrátiť ju v lehote splatnosti na doplnenie a/alebo prepracovanie s uvedením nedostatkov, ktoré sa majú odstrániť. V takom prípade začne plynúť nová lehota splatnosti faktúry prevzatím doplneného a prepracovaného daňového dokladu Objednávateľom.
  4. Splatnosť faktúry je 60 (šesťdesiat) dní odo dňa jej doručenia Objednávateľovi, pričom faktúra sa považuje za uhradenú dňom odpísania fakturovanej čiastky z bankového účtu Objednávateľa uvedeného v záhlaví tejto Zmluvy.
  5. Zákazka je financovaná z Európskych štrukturálnych a investičných fondov Európskej únie, Operačného programu Integrovaná infraštruktúra, názov projektu „Migrácia IS Digitálny archív ŠGÚDŠ do cloudu ako súčasť elektronických služieb štátu“, kód projektu v ITMS2014+: 311071CFN3.
  6. Objednávateľ na vykonanie Diela neposkytne Poskytovateľovi žiadne preddavky.

Povinnosti a záväzky Zmluvných strán

* 1. Poskytovateľ sa zaväzuje poskytnúť Služby podľa tejto Zmluvy a tieto odovzdať Objednávateľovi po častiach v dohodnutých termínoch podľa Harmonogramu realizácie uvedeného v prílohe č. 3 Zmluvy.
  2. Poskytovateľ sa zaväzuje pri plnení zmluvných povinností postupovať s potrebnou odbornou starostlivosťou, hospodárne, v súlade so záujmami Objednávateľa, ktoré pozná alebo by s prihliadnutím na všetky okolnosti mal poznať a na prípadnú nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti.
  3. Poskytovateľ sa zaväzuje bez zbytočného odkladu podávať Objednávateľovi správy o priebehu realizácie Služieb podľa tejto Zmluvy.
  4. Poskytovateľ sa zaväzuje bez zbytočného odkladu informovať Objednávateľa o nových skutočnostiach, ktoré vyšli najavo v súvislosti s realizáciou Služieb podľa tejto Zmluvy, najmä o prípadných zistených vadách a nedostatkoch IS Objednávateľa spojených s poskytovanými Službami, pričom súčasne je povinný navrhovať opatrenia potrebné pre ich odstránenie pre riadne a včasné plnenie predmetu Zmluvy.
  5. Poskytovateľ je povinný pri plnení zmluvných povinností dodržiavať a aplikovať povinnosti vyplývajúce z príslušných právnych predpisov vzťahujúcich sa na IS Objednávateľa, ako aj služby Poskytovateľa, predovšetkým však povinnosti vyplývajúce
* zo zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov,
* zo zákona č. 69/2018 Z. z. o kybernetickej bezpečnosti a o zmene a doplnení niektorých zákonov
* zo zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente)
* z vyhlášky Ministerstva investícií, regionálneho rozvoja a informatizácie Slovenskej republiky č. 78/2020 Z. z. o štandardoch pre informačné technológie verejnej správy,
* z vyhlášky Ministerstva investícií, regionálneho rozvoja a informatizácie Slovenskej republiky pre investície a informatizáciu č. 85/2020 Z. z. o riadení projektov
* zo zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „Zákon č.18/2018 Z. z.“)
* z nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“).
  1. Poskytovateľ je povinný Služby realizovať v súlade a s ohľadom na podmienky:
* uzatvorenej Zmluvy o poskytnutí nenávratného finančného príspevku č. Z311071CFN3
* právnymi predpismi SR,
* priamo aplikovateľnými právnymi predpismi a aktmi Európskej únie zverejnenými v Úradnom vestníku EÚ,
* Systémom riadenia EŠIF a Systémom finančného riadenia a dokumentmi vydanými na ich základe, ak boli zverejnené,
* Operačným programom Integrovaná infraštruktúra (ďalej len „OPII“), príslušnou schémou pomoci, ak sa v rámci Výzvy uplatňuje, Výzvou a jej prílohami, vrátane podkladov pre vypracovanie a predkladanie žiadostí o NFP, ak boli tieto podklady zverejnené.
  1. Poskytovateľ je ďalej povinný:
     1. dodať návrh na aktualizáciu používateľskej, prevádzkovej, servisnej a administrátorskej dokumentácie, prípadne jej doplnky vzniknuté počas plnenia tejto Zmluvy, a to v súlade s aktuálnym stavom IS Objednávateľa po migrácii do Vládneho Cloudu,
     2. na základe žiadosti Objednávateľa zabezpečiť prítomnosť kvalifikovaných špecialistov, ktorá je nevyhnutná pre realizáciu predmetu Zmluvy v dohodnutom mieste plnenia,
     3. informovať Objednávateľa o všetkých skutočnostiach, ktoré by mohli akýmkoľvek spôsobom vplývať na predmet plnenia tejto Zmluvy .
  2. Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani zabezpečiť akcesorickým právom akékoľvek svoje pohľadávky vzniknuté na základe alebo v súvislosti s touto Zmluvou alebo plnením záväzkov podľa tejto Zmluvy (ďalej aj len „pohľadávka z tejto Zmluvy “).
  3. Objednávateľ sa zaväzuje, že pri realizácii plnenia predmetu tejto Zmluvy zabezpečí v záujme plynulého priebehu plnenia požadovanú nevyhnutnú súčinnosť, spočívajúcu predovšetkým v poskytnutí potrebných informácií vrátane pripomienkovania výstupov z jednotlivých etáp, materiálnych prostriedkov, odovzdaní potrebných údajov a podkladov, ako aj spresnení týchto údajov a podkladov. Potreba takýchto informácií sa dohodne vopred, prípadne sa preukáže v priebehu plnenia.
  4. Objednávateľ na základe písomnej požiadavky Poskytovateľa poskytne v primeranej lehote v dĺžke najmenej 5 (päť) pracovných dní, najmä nasledovnú súčinnosť:
     1. poskytne alebo zabezpečí Poskytovateľovi v nevyhnutnom rozsahu prístup na systémový a aplikačný softvér a hardvér, ako aj prístup do priestorov potrebných pre plnenie podľa tejto Zmluvy, pod ktorými sa rozumie poskytnutie prevádzkového priestoru na prevádzkovej infraštruktúre a v prevádzkových priestoroch, ak je takýto prístup nutný, po dobu nevyhnutnú pre poskytnutie plnenia predmetu Zmluvy.
     2. zabezpečí kontrolovaný prístup v nevyhnutnom rozsahu k hardvéru a softvéru pomocou diaľkového prenosu dát, a to v rozsahu vymedzenom Poskytovateľom, pričom Poskytovateľ je povinný dodržiavať ochranu dát Objednávateľa a konať tak, aby svojou činnosťou nenarušil prevádzku ostatných systémov Objednávateľa,
     3. poskytne informácie nevyhnutne potrebné pre implementáciu a konfiguráciu jednotlivých Komponentov IS Objednávateľa, ktoré si Poskytovateľ písomne vyžiada,
     4. zabezpečí realizáciu Akceptačného testovania podľa pripravených a odsúhlasených testovacích scenárov,
     5. zabezpečí poskytovanie štandardnej podpory SW produktov 3. strán, tzn. podpora v rámci podmienok údržby Softvérového produktu 3. strany (na základe licencie výrobcu softvéru),
     6. zabezpečí podľa pokynov Poskytovateľa vykonanie opatrení, ktoré môžu spresniť diagnostikovanie defektu a urýchliť jeho odstránenie,
     7. zabezpečí dostupnosť a konektivitu na požadovanej úrovni SLA IS Objednávateľa.
  5. Objednávateľ je povinný poskytnúť Poskytovateľovi všetky nevyhnutné informácie a materiály potrebné pre realizáciu Služieb v zmysle Zmluvy, ktoré Poskytovateľ odôvodnene požaduje, aby sa tak Poskytovateľovi umožnilo poskytnúť plnenie. Objednávateľ sa zaväzuje, že vyvinie všetko úsilie, ktoré je od neho možné spravodlivo požadovať, aby všetky informácie, ktoré poskytne Poskytovateľovi, alebo ktoré bude musieť poskytnúť Poskytovateľovi, boli v každom vecnom ohľade pravdivé, presné a nezavádzajúce. Ak nevhodné pokyny a/alebo podklady dané Objednávateľom prekážajú v riadnom plnení povinností Poskytovateľa podľa tejto Zmluvy, je Poskytovateľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí Služieb podľa tejto Zmluvy s použitím podkladov a pokynov daných mu Objednávateľom.
  6. Ak Objednávateľ neposkytne Poskytovateľovi požadovanú súčinnosť v zmysle bodov 4.10 a 4.11 tohto článku Zmluvy, Poskytovateľ nie je v omeškaní s plnením príslušnej časti predmetu Zmluvy.
  7. Objednávateľ poskytuje Poskytovateľovi bezodplatne súhlas na použitie častí IS Objednávateľa a/alebo dokumentácie, ktoré sú predmetom autorskoprávnej ochrany a vo vzťahu ku ktorým je Objednávateľ oprávnený takýto súhlas udeliť, a to výhradne v rozsahu potrebnom a nevyhnutnom na účely riadneho a včasného plnenia tejto Zmluvy Poskytovateľom.
  8. Poskytovateľ je povinný uchovávať účtovné doklady súvisiace s plnením predmetu zmluvy 10 rokov od ich úhrady Objednávateľom.
  9. Poskytovateľ sa zaväzuje strpieť výkon kontroly/auditu súvisiaceho s predmetom tejto Zmluvy oprávnenými osobami počas platnosti a účinnosti tejto Zmluvy, zmluvy o poskytnutí nenávratného finančného príspevku/rozhodnutí o schválení žiadosti o nenávratný finančný príspevok, na základe ktorých bol schválený projekt, z ktorých je financovaný predmet tejto Zmluvy najneskôr však do 31. decembra 2028.

**Akceptácia**

5.1. Akceptácia jednotlivých etáp poskytovania Služieb podľa tejto Zmluvy sa uskutoční na základe akceptačného protokolu, ktorý tvorí prílohu č. 4 tejto Zmluvy (ďalej len „Akceptačný protokol“), ktorý bude podpísaný oprávnenými osobami oboch zmluvných strán na základe predchádzajúceho rozhodnutia Riadiaceho výboru v súlade s vyhláškou Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov.

5.2. Podpisu Akceptačného protokolu predchádza vykonanie Akceptačných testov alebo iný primeraný spôsob potvrdenia kvality dodávaných výstupov. Výsledok Akceptačných testov sa zaznamená v zápisnici podpísanej oboma zmluvnými stranami. Zápisnica o akceptačných testoch je Prílohou Akceptačného protokolu.

5.3. Na odovzdanie príslušnej etapy vyzve Poskytovateľ Objednávateľa písomne minimálne 5 (päť) pracovných dní pred plánovaným termínom odovzdania etapy v zmysle schváleného harmonogramu realizácie, ktorý tvorí prílohu č. 3 tejto Zmluvy.

5.3 Oprávnená osoba Objednávateľa je oprávnená odmietnuť podpísanie Akceptačného protokolu, ak Akceptačné testy odovzdávanej etapy neboli úspešné alebo dodávané výstupy nezodpovedajú požadovanej kvalite. V takom prípade Objednávateľ doručí Poskytovateľovi do 5 (piatich) pracovných dní písomnú správu, v ktorej uvedie všetky vady a nedostatky. Poskytovateľ sa zaväzuje identifikované vady a nedostatky bezodkladne, na vlastné náklady, odstrániť v lehote 5 (päť) pracovných dní a opätovne uskutočniť Akceptačný test.

Záruky

* 1. Záručná doba na predmet Zmluvy, ktorý Poskytovateľ nainštaluje, nakonfiguruje, alebo nastaví v technickom prostredí Cloudu určenom na prevádzku IS Objednávateľa je 24 (dvadsaťštyri) mesiacov odo dňa, keď Objednávateľ protokolárne prevezme predmet Zmluvy alebo jeho časť.
  2. Nároky Objednávateľa z Vád (Defektov) predmetu zmluvy vyplývajú z ustanovení § 560 a nasl. Obchodného zákonníka.
  3. Objednávateľ je povinný zistené Vady (Defekty) oznámiť Poskytovateľovi písomne bez zbytočného odkladu ihneď po ich zistení, najneskôr do uplynutia dohodnutej záručnej doby.
  4. Ak v tejto Zmluve nie je uvedené inak, Poskytovateľ sa zaväzuje Objednávateľom oznámené(nahlásené) Vady (Defekty) bezodplatne odstrániť, a to v primeraných lehotách v závislosti od povahy Vady (Defektu), najneskôr však do 30 (tridsať) dní od ich oznámenia (nahlásenia) Objednávateľom, ak sa Zmluvné strany nedohodnú inak. Vady (Defekty), ktoré vzniknú počas záručnej doby odstráni Poskytovateľ na svoje náklady.
  5. Poskytovateľ neručí za problémy vzniknuté v dôsledku zmien vykonaných Objednávateľom v dohodnutom prevádzkovom prostredí IS Objednávateľa, ktoré neboli s Poskytovateľom vopred konzultované. Táto podmienka však neplatí, ak problémy vzniknú tým, že Poskytovateľ poruší svoje povinnosti podľa tejto Zmluvy, alebo povinnosti v zmysle príslušných všeobecne záväzných predpisov vzťahujúcich sa k plneniu Poskytovateľa na základe tejto Zmluvy.

Práva duševného vlastníctva

* 1. Na každé autorské dielo, vrátane dokumentácie, vytvorené výhradne na základe plnenia tejto Zmluvy (ďalej len „autorské dielo“), udeľuje Poskytovateľ Objednávateľovi časovo neobmedzenú (po dobu právnej ochrany majetkových práv trvajúcu), nevýhradnú a cenou podľa tejto Zmluvy splatenú licenciu na akékoľvek použitie takého autorského diela ako celku i jeho jednotlivých častí v neobmedzenom rozsahu, ktorý pre zamedzenie pochybností zahŕňa všetky známe spôsoby použitia tohto autorského diela, ktorými sú najmä právo autorské dielo spracovať (zmeniť a/alebo upraviť) alebo dať spracovať (zmeniť a/alebo upraviť) tretej osobe, vyhotovenie rozmnoženiny autorského diela, verejné rozširovanie originálu autorského diela alebo jeho rozmnoženiny predajom alebo inou formou prevodu vlastníckeho práva, verejné rozširovanie originálu autorského diela alebo jeho rozmnoženiny nájmom alebo vypožičaním, spracovanie, preklad autorského diela a verejný prenos autorského diela, a to ako Objednávateľom osobne, tak aj osobami ním poverenými s tým, že taká licencia zahŕňa aj výslovný súhlas na udelenie sublicencie na používanie autorského diela pre akékoľvek tretie osoby, či na prevedenie takej licencie na tretie osoby verejnej správy.
  2. Licenciu v rozsahu podľa bodu 7.1 tohto článku Zmluvy poskytuje Poskytovateľ Objednávateľovi s účinnosťou odo dňa podpisu akceptačného protokolu ohľadom plnenia, ktorého je také autorské dielo súčasťou.

* 1. V prípade, že akákoľvek tretia osoba, vrátane zamestnancov Poskytovateľa a/alebo Subdodávateľov, bude mať akýkoľvek nárok voči Objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva plnením Poskytovateľa podľa tejto Zmluvy alebo akékoľvek iné nároky vzniknuté porušením jej práv Poskytovateľom pri plnení tejto Zmluvy, Poskytovateľ sa zaväzuje:
     1. bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených Poskytovateľom, Subdodávateľom alebo tretími osobami pre Objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené Poskytovateľom, Subdodávateľom alebo tretími osobami pre Objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené Poskytovateľom, Subdodávateľom alebo tretími osobami pre Objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Zmluve, a ak ich niet, tak v súlade s týmito podmienkami;
     2. a poskytnúť Objednávateľovi účinnú pomoc a uhradiť náklady a výdavky, ktoré vznikli/vzniknú Objednávateľovi v súvislosti s uplatnením vyššie uvedeného nároku tretej osoby;
     3. a nahradiť Objednávateľovi škodu, ktorá vznikne Objednávateľovi v dôsledku uplatnenia vyššie uvedeného nároku tretej osoby.
  2. Objednávateľ sa však zaväzuje, že o každom nároku vznesenom takou treťou osobou v zmysle hore uvedeného bude bez zbytočného odkladu informovať Poskytovateľa, bude v súvislosti s takým nárokom postupovať podľa primeraných pokynov Poskytovateľa a tak, aby sa predišlo vzniku a prípadne zvýšeniu škôd, nevykoná smerom k takej tretej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a Poskytovateľ udelí a po potrebnú dobu neodvolá plnomocenstvo s možnosťou splnomocniť ďalšiu osobu potrebné na to, aby sa Poskytovateľ mohol za Objednávateľa účinne takému nároku brániť a s takou treťou osobou rokovať o urovnaní sporu resp. spôsobom vhodným podľa uváženia Poskytovateľa postupovať v záujme ochrany práv oboch strán.

Bezpečnosť a ochrana informácií

* 1. Zmluvné strany sa zaväzujú zachovávať mlčanlivosť o dôverných informáciách, o ktorých sa dozvedeli od druhej zmluvnej strany pri plnení tejto Zmluvy, resp. v rámci samotného plnenia predmetu tejto Zmluvy. Ak nie je ďalej v tejto Zmluve ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
     1. ktorá sa týka zmluvnej strany alebo Používateľa IS (informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane alebo Používateľovi IS),
     2. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti tejto Zmluvy, pokiaľ sa týka jej predmetu a/alebo obsahu,
     3. ktorá je výslovne zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
     4. pre ktorú je stanovený všeobecne záväznými právnymi predpismi osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
  2. Dôvernou informáciou nie je táto Zmluva, vrátane jej príloh, informácie, ktoré sa bez porušenia tejto Zmluvy stali verejne známymi, informácie získané oprávnene inak, ako od druhej zmluvnej strany a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon č. 211/2000 Z. z.“) alebo iného právneho predpisu platného a účinného na území Slovenskej republiky.
  3. Poskytovateľ sa zaväzuje, že v súlade s článkom 29 GDPR a so zákonom č. 18/2018 Z. z. zabezpečí poverenie svojich zamestnancov a všetkých osôb, ktoré v rámci plnenia Zmluvy majú prístup na pracovisko Objednávateľa (miesto plnenia Zmluvy ), ktorí sa pri plnení záväzkov z tejto Zmluvy môžu spracúvať osobné údaje, a to najmä s dôrazom na povinnosť mlčanlivosti (§ 79 zákona č. 18/2018 Z. z.) a sankcie za porušenie povinnosti mlčanlivosti (§ 104 a nasl. zákona č. 18/2018 Z. z.). Ustanovenia článku 28 GDPR týmto nie sú dotknuté.
  4. Zmluvné strany sa zaväzujú užívať dôverné informácie druhej zmluvnej strany výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané Zmluvnými stranami na základe tejto Zmluvy. V prípade, že Objednávateľ poskytne Poskytovateľovi dôvernú informáciu v listinnej podobe, Poskytovateľ je povinný ju bezodkladne po pominutí účelu jej držania vrátiť Objednávateľovi.
  5. Zmluvné strany sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
  6. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
  7. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhej zmluvnej strany alebo jej časť. O vzniku takejto povinnosti sa budú Zmluvné strany vzájomne informovať bez zbytočného odkladu. Rovnako nie je porušením povinnosti mlčanlivosti, ak Poskytovateľ poskytne dôvernú informáciu svojmu Subdodávateľovi; to však len za predpokladu, že Subdodávateľ takúto dôvernú informáciu nevyhnutne potrebuje pre účely plnenia tejto Zmluvy a zároveň ak Poskytovateľ zabezpečí, že Subdodávateľ bude viazaný minimálne v rovnakom rozsahu k ochrane dôverných informácií ako sú viazané Zmluvné strany.
  8. Ustanovenia jednotlivých bodov tohto článku Zmluvy ostávajú platné a účinné aj po ukončení tejto Zmluvy.

Sankcie

* 1. Okrem prípadov upravených v iných článkoch tejto Zmluvy majú zmluvné strany tiež právo na zmluvnú pokutu vo výške uvedenej v tomto článku.
  2. V prípade že Poskytovateľ bude v omeškaní s dodaním príslušnej etapy predmetu Zmluvy v súlade s Prílohou č. 3 tejto Zmluvy, uhradí Objednávateľovi zmluvnú pokutu vo výške 0,1% z ceny príslušnej etapy predmetu Zmluvy za každý aj začatý deň omeškania s plnením príslušnej etapy predmetu Zmluvy.
  3. V prípade, že Poskytovateľ Objednávateľom oznámené Vady (Defekty) neodstráni v lehotách podľa článku VI. bod 6.4. tejto Zmluvy, uhradí Objednávateľovi zmluvnú pokutu vo výške vo výške 0,1% z ceny príslušnej etapy predmetu Zmluvy za každý, aj začatý, deň omeškania.
  4. Objednávateľ sa zaväzuje, že ak bude v omeškaní so zaplatením niektorej faktúry Poskytovateľovi, na výzvu Poskytovateľa zaplatí Poskytovateľovi úroky z omeškania v sadzbe podľa § 369a Obchodného zákonníka z nezaplatenej čiastky za každý začatý kalendárny deň omeškania.
  5. Ak Objednávateľ bude v omeškaní so zaplatením niektorej faktúry Poskytovateľovi o viac ako 30 (tridsať) dní a Objednávateľ neuhradí takúto faktúru ani v dodatočnej primeranej lehote, nie kratšej ako 15 (pätnásť) dní, ktorú mu v písomnej výzve, v súlade s § 340b a nasl. Obchodného zákonníka spolu s výzvou na úhradu dlžnej sumy Poskytovateľ poskytne, bude Poskytovateľ oprávnený prerušiť plnenie predmetu Zmluvy a to až do zaplatenia dlžnej čiastky. Takéto prerušenie sa nebude považovať za porušenie tejto Zmluvy zo strany Poskytovateľa.
  6. Dojednaním o zmluvnej pokute ani zaplatením zmluvnej pokuty, nie je nijako dotknuté právo Objednávateľa na náhradu vzniknutej škody.

Ukončenie Zmluvy

* 1. Túto Zmluvu je možné ukončiť pred uplynutím doby podľa článku IV bod 4.1Zmluvy :
     1. kedykoľvek písomnou dohodou Zmluvných strán, a to ku dňu uvedenému v takejto dohode;
     2. výpoveďou za podmienok stanovených v bode 10.2. a 10.3. tohto článku Zmluvy;
     3. odstúpením od Zmluvy za podmienok stanovených v bodoch 10.4. a nasl. tohto článku Zmluvy.
  2. Objednávateľ je oprávnený Zmluvu písomne vypovedať s výpovednou lehotou 2 (dva) mesiace, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená Poskytovateľovi, a to najmä z nasledovných dôvodov:
     1. ak Poskytovateľ poruší túto Zmluvu podstatným spôsobom alebo
     2. ak Poskytovateľ opakovane (viac ako 3x (trikrát) počas obdobia dvoch po sebe nasledujúcich kalendárnych mesiacov) poruší Zmluvu iným ako podstatným spôsobom.
  3. V prípade, ak dôjde k ukončeniu tejto Zmluvy výpoveďou, pravidlá ohľadom vysporiadania plnení, ktoré neboli riadne ukončené ku dňu zániku Zmluvy, podľa bodu 10.8. tohto článku Zmluvy sa použijú rovnako.
  4. Každá zo Zmluvných strán je oprávnená odstúpiť od tejto Zmluvy v prípade, ak jej takéto právo vyplýva zo zákona alebo tejto Zmluvy, a to výlučne z dôvodov a za podmienok ustanovených v príslušnom zákone (napr. § 19 zákona o verejnom obstarávaní, § 15 ods. 1 Zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon č. 315/2016 Z. z.“); podstatné porušenie zmluvy je posudzované podľa § 345 Obchodného zákonníka) alebo výslovne podľa kritérií uvedených nižšie v tejto Zmluve.
  5. Za podstatné porušenie Zmluvy Poskytovateľom sa považuje, ak:
     1. je Poskytovateľ z dôvodov výlučne na jeho strane v omeškaní s plnením predmetu Zmluvy alebo príslušnej etapy o viac ako 30 (tridsať) dní,
     2. Poskytovateľ poruší povinnosť v zmysle bodu 11.5. tejto Zmluvy, teda ak na plnení tejto Zmluvy bude participovať Subdodávateľ v zmysle § 2 ods. 1 písm. a) bod 7 Zákona č. 315/2016 Z. z., ktorému vznikla v dôsledku participácie na plnení tejto Zmluvy povinnosť zápisu do registra partnerov verejného sektora v zmysle Zákona č. 315/2016 Z. z., pričom tento si túto povinnosť riadne a včas nesplnil alebo bol z Registra vymazaný.
     3. Neposkytnutie súčinnosti orgánom auditu podľa bodu 4.15.tejto Zmluvy.

* 1. Objednávateľ je oprávnený odstúpiť od Zmluvy aj v prípade, ak:
     1. Poskytovateľ sa stane spoločnosťou v kríze,
     2. Poskytovateľ vstúpi do likvidácie,
     3. sa proti Poskytovateľovi začne exekučné konanie,
     4. Poskytovateľ predá svoj podnik alebo časť podniku a podľa Objednávateľa sa tým zhorší vymožiteľnosť práv a povinností zo Zmluvy,
     5. Poskytovateľ stratil spôsobilosť vyžadovanú zákonom o verejnom obstarávaní pre účasť na verejnom obstarávaní,
     6. Poskytovateľ po nadobudnutí platnosti a účinnosti Zmluvy je preukázateľne zapísaný v Registri osôb so zákazom účasti vo verejnom obstarávaní, ktorý vedie Úrad pre verejné obstarávanie (ďalej len „UVO“),
     7. Poskytovateľ po nadobudnutí platnosti a účinnosti Zmluvy má preukázateľne zverejnených 5 neuspokojivých referencií v Registri referencií, ktorý vedie UVO.
     8. Poskytovateľ po nadobudnutí platnosti a účinnosti Zmluvy je vymazaný z Registra partnerov verejného sektora, ktorý vedie Ministerstvo spravodlivosti Slovenskej republiky.
  2. Za podstatné porušenie Zmluvy Objednávateľom sa považuje, ak je Objednávateľ:
     1. v omeškaní s platením svojich peňažných záväzkov po dobu dlhšiu než 30 (tridsať) dní a Objednávateľ neuhradí svoje peňažné záväzky ani v dodatočnej primeranej lehote, nie kratšej ako 15 (pätnásť) dní, ktorú mu v písomnej výzve spolu s výzvou na úhradu peňažného záväzku Poskytovateľ poskytne.
  3. Odstúpením od Zmluvy niektorou zo Zmluvných strán sa Zmluva zrušuje ku dňu doručenia odstúpenia druhej Zmluvnej strane, pričom účinky odstúpenia sa spravujú príslušnými ustanoveniami Obchodného zákonníka. V prípade odstúpenia od tejto Zmluvy si Zmluvné strany ponechajú doposiaľ poskytnuté plnenia, vykonané v súlade s podmienkami uvedenými v tejto Zmluve a jej prílohách a úhrady za ne. Ohľadom plnení, ktoré neboli riadne ukončené ku dňu zániku Zmluvy, pripraví Poskytovateľ ich inventarizáciu a Objednávateľ bude oprávnený, ale nie povinný, ich prevziať, pokiaľ uhradí príslušnú časť ceny plnenia zodpovedajúcej miere rozpracovanosti podľa dohody Zmluvných strán.
  4. Zánik tejto Zmluvy nemá vplyv na práva a povinnosti Zmluvných strán, ktoré vznikli počas existencie Zmluvy a podľa svojej povahy majú trvať naďalej, predovšetkým na záväzky súvisiace s bezpečnosťou a ochranou informácií, ako ani dojednania Zmluvných strán vo vzťahu k zmluvným pokutám pre prípad omeškania a/alebo neposkytnutia súčinnosti Poskytovateľom v zmysle vyššie cit. ustanovení Zmluvy.

Subdodávatelia a kľúčoví experti

* 1. Poskytovateľ je oprávnený plniť túto Zmluvu aj prostredníctvom tretích subjektov (ďalej len „Subdodávateľ“), pričom Poskytovateľ bez obmedzenia zodpovedá za odbornú starostlivosť pri výbere Subdodávateľa, ako aj za služby vykonané a zabezpečené na základe zmluvy o subdodávke.
  2. Zoznam všetkých známych Subdodávateľov v čase uzatvorenia tejto Zmluvy, vrátane údajov o osobe oprávnenej konať za Subdodávateľa je uvedený v Prílohe č. 5 tejto Zmluvy .
  3. Akúkoľvek zmenu a/alebo doplnenie Subdodávateľa, okrem zmeny údajov o Subdodávateľoch v rozsahu názov, adresa sídla, osoba oprávnená konať za Subdodávateľa, Zmluvné strany vykonajú výlučne formou písomného dodatku k tejto Zmluve, pričom Objednávateľ uzatvorenie takéhoto dodatku k Zmluve bez závažného dôvodu neodoprie. O uzatvorenie dodatku k Zmluve v zmysle predchádzajúcej vety je Poskytovateľ povinný písomne požiadať Objednávateľa najneskôr 14 (štrnásť) dní pred plánovaným použitím nového Subdodávateľa. Ustanovenia článku 28 GDPR týmto nie sú dotknuté.
  4. Poskytovateľ je povinný písomne oznámiť Objednávateľovi akúkoľvek zmenu údajov o Subdodávateľovi uvedenom v Prílohe č. 5 tejto Zmluvy, podľa bodu 11.3. tejto Zmluvy, a to bezodkladne, najneskôr však do 3 (troch) dní od vzniku zmeny.
  5. Poskytovateľ je povinný zabezpečiť, aby jeho Subdodávatelia v zmysle § 2 ods. 1 písm. a) bod 7 Zákona č. 315/2016 Z. z., ktorým v súvislosti s touto zmluvou vznikla povinnosť zápisu do Registra, boli riadne, včas a po celú dobu trvania tejto Zmluvy zapísaní do Registra.
  6. Navrhovaný Subdodávateľ podľa predchádzajúceho bodu musí spĺňať podmienky účasti podľa § 41 ods. 1 písm. b) zákona o verejnom obstarávaní, t. j. musí spĺňať podmienky účasti týkajúce sa osobného postavenia, nesmú u neho existovať dôvody na vylúčenie podľa § 40 ods. 6 písm. a) až h) a ods.7) zákona o verejnom obstarávaní a musí mať platné oprávnenie dodávať tovar, uskutočňovať stavebné práce alebo poskytovať službu – Subdodávateľ a subdodávateľ splnenie tohto bodu preukazuje vo vzťahu k tej časti predmetu zákazky, ktorú má plniť.
  7. Za účelom kontroly plnenia povinnosti Poskytovateľa v zmysle bodu 11.5. tohto článku Zmluvy je Poskytovateľ povinný kedykoľvek na výzvu Objednávateľa bezodkladne, najneskôr však do 3 (troch) pracovných dní, predložiť Objednávateľovi všetky zmluvy so Subdodávateľmi identifikovanými v Prílohe č. 5 Zmluvy, resp. následne doplnenými/ zmenenými postupom podľa bodu 11.3. tohto článku Zmluvy a zároveň predložiť zoznam všetkých subdodávateľov v zmysle § 2 ods. 1 písm. a) bod 7 Zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 Zákona č. 315/2016 Z. z., v dôsledku ich participácie na plnení tejto Zmluvy. Za úplnosť a pravdivosť poskytnutých údajov nesie plnú zodpovednosť Poskytovateľ.
  8. V prípade, ak Poskytovateľ poruší povinnosť podľa bodu 11.5. tohto článku Zmluvy, a teda bude táto Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu do Registra (resp. jeho udržiavania) alebo nezodpovedajú požiadavkám podľa bodu 11.6. tejto Zmluvy, má Objednávateľ právo na zmluvnú pokutu od Poskytovateľa vo výške 5.000,- € (slovom päťtisíc eur), a to za každého Subdodávateľa a subdodávateľa v zmysle § 2 ods. 1 písm. a) bod 7 Zákona č. 315/2016 Z. z., ktorý sa riadne a včas nezapíše do Registra, resp. bude z Registra vymazaný, alebo  nezodpovedá požiadavkám podľa bodu 11.6. tejto Zmluvy. Uvedená sankcia nezbavuje zodpovednosti Poskytovateľa za škodu, ktorá takto vznikne Objednávateľovi.
  9. V prípade omeškania Poskytovateľa so splnením povinnosti v zmysle bodu 11.7. tohto článku Zmluvy má Objednávateľ právo na zmluvnú pokutu vo výške 500,- € (slovom päťsto eur), a to za každý aj začatý deň omeškania.
  10. Poskytovateľ je povinný na plnenie tejto Zmluvy použiť kľúčových expertov pre jednotlivé oblasti podľa prílohy č. 6 tejto Zmluvy, prostredníctvom ktorých preukazoval splnenie podmienok účasti vo verejnom obstarávaní a ktorí splnili podmienky účasti určené Objednávateľom podľa § 34 ods. 1 písm. g) zákona o verejnom obstarávaní, a to počas doby trvania Zmluvy. Zoznam kľúčových expertov podľa predchádzajúcej vety tvorí Príloha č. 6 ako neoddeliteľnú súčasť tejto Zmluvy.
  11. V prípade, ak niektorý z kľúčových expertov ukončí spoluprácu s Poskytovateľom, v prípade úmrtia kľúčového experta alebo v inom relevantnom prípade, ktorý zabraňuje kľúčovému expertovi riadne vykonávať plnenie tejto Zmluvy, je Poskytovateľ povinný bezodkladne, najneskôr však do (3) troch dní od vzniku skutočnosti o tejto skutočnosti písomne informovať Objednávateľa. Poskytovateľ sa zaväzuje, že bude mať na realizáciu plnenia k dispozícii minimálne taký počet expertov, aký bol stanovený v rámci podmienok účasti na verejnom obstarávaniu k predmetu tejto Zmluvy. Akúkoľvek zmenu a/alebo doplnenie kľúčového experta Zmluvné strany vykonajú výlučne formou písomného dodatku k tejto Zmluve, pričom Objednávateľ uzatvorenie takéhoto dodatku k Zmluve bez závažného dôvodu neodoprie. Každý konkrétny expert/konzultant, ktorý sa podieľa na plnení tejto Zmluvy, musí spĺňať podmienky účasti a požiadavky určené verejným obstarávateľom na konkrétneho experta podľa súťažných podkladov, resp. oznámenia o vyhlásení verejného obstarávania ako aj ďalších dokumentov (vrátane všetkých relevantných vysvetlení) pôvodnej verejnej súťaže. Žiadosť o uzatvorenie dodatku k tejto Zmluve pri zmene kľúčového experta predloží Poskytovateľ Objednávateľovi v písomnej podobe spolu s dokladmi preukazujúcimi splnenie predmetných minimálnych požiadaviek na expertov najneskôr 14 (štrnásť) dní pred ich nástupom na výkon činností podľa tejto Zmluvy.

Oznamovanie a vzájomná komunikácia Zmluvných strán

* 1. Ak v tejto Zmluve nie je ustanovené inak, akékoľvek oznámenia, súhlas, schválenia alebo rozhodnutia vyžadované alebo predpokladané podľa tejto Zmluvy a/alebo dokumenty jednej zmluvnej strany adresované druhej zmluvnej strane, musia byť vyhotovené písomne v slovenskom jazyku a podpísané príslušnou zmluvnou stranou, resp. oboma Zmluvnými stranami, ak to vyplýva z kontextu danej písomnosti, a preukázateľne doručené druhej zmluvnej strane formou doporučenej zásielky, prípadne prostredníctvom kuriérskej služby, osobne alebo elektronickou poštou na nasledovné adresy:

Pre Objednávateľa:

Štátny geologický ústav Dionýza Štúra

Mlynská dolina 1, 817 04 Bratislava

Tel.: +TTT

E-mail: EEE

Pre Poskytovateľa:

.....................................................

Tel.: ..............................................

E-mail: ..........................................

* 1. Odosielateľ akejkoľvek písomnej správy môže požadovať písomné potvrdenie príjemcu.
  2. Každá komunikácia týkajúca sa platnosti alebo účinnosti tejto Zmluvy, jej zániku či zmeny musí byť písomná a doručovaná výhradne poštou ako doporučená zásielka, kuriérom alebo osobne.
  3. Akákoľvek písomnosť doručovaná v súvislosti s touto Zmluvou sa považuje za doručenú druhej zmluvnej strane v prípade doručovania prostredníctvom:
     1. elektronickej pošty (e-mail) dňom, kedy zmluvná strana, ktorá prijala e-mail od odosielajúcej strany potvrdila jeho prijatie odoslaním potvrdzujúceho e-mailu odosielajúcej zmluvnej strane. Prijímajúca zmluvná strana je povinná doručiť odosielajúcej zmluvnej strane potvrdenie o prijatí e-mailu do 48 hodín, inak sa bude takýto email považovať za nedoručený;
     2. pošty, kuriérom alebo v prípade osobného doručovania, doručením písomnosti adresátovi s tým, že v prípade doručovania prostredníctvom pošty musí byť písomnosť zaslaná doporučene s doručenkou preukazujúcou doručenie na adresu príslušnej zmluvnej strany. V prípade doručovania inak ako poštou, je možné písomnosť doručovať aj na inom mieste ako na adrese príslušnej zmluvnej strany, ak sa na tomto mieste zmluvná strana v čase doručenia zdržuje. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo tretí deň odo dňa uloženia zásielky na pošte, doručovanej poštou zmluvnej strane, alebo v ktorý je na zásielke, doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu, ak sa súčasne takáto poznámka zakladá na pravde.
  4. Každá zmluvná strana je povinná predložiť zoznam jej Oprávnených osôb, ktorý okrem identifikačných a kontaktných údajov obsahuje aj rozsah oprávnení konkrétnej Oprávnenej osoby, a to do 15 (pätnástich) dní odo dňa nadobudnutia účinnosti tejto Zmluvy .
  5. Každá zmluvná strana sa zaväzuje bezodkladne písomne oznámiť druhej zmluvnej strane akúkoľvek zmenu svojich kontaktných údajov uvedených v bode 12.1. tohto článku Zmluvy, ako aj zmenu v zozname Oprávnených osôb v zmysle bodu 12.5. tohto článku Zmluvy, a to bez potreby uzatvorenia dodatku k tejto Zmluve.

Ostatné dojednania

* 1. Poskytovateľ bude poskytovať plnenie podľa tejto Zmluvy v sídle Objednávateľa, v mieste migrácie IS Objednávateľa alebo prostredníctvom vzdialeného prístupu, ak sa Zmluvné strany nedohodnú inak.
  2. Predmet Zmluvy bude riadne vykonaný až realizáciou všetkých etáp podľa Prílohy č. 3 tejto Zmluvy, úspešným vykonaním Akceptačných testov potvrdených príslušnými Akceptačnými protokolmi podľa Prílohy č. 4 tejto Zmluvy, podpísaným oboma Zmluvnými stranami.

Objednávateľ je povinný dodať Poskytovateľovi aktuálnu prevádzkovú, administrátorskú dokumentáciu k IS Objednávateľa do 5 (päť) pracovných dní od nadobudnutia účinnosti tejto Zmluvy .

Záverečné ustanovenia

* 1. Súvisiace práva a povinnosti Zmluvných strán výslovne neupravené touto Zmluvou sa riadia príslušnými ustanoveniami Obchodného zákonníka, zákona č. 185/2015 Z. z. Autorský zákon v znení neskorších predpisov a ostatnými príslušnými právnymi predpismi.
  2. Ak sa preukáže, že niektoré z ustanovení Zmluvy (alebo jeho časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení Zmluvy (alebo zostávajúcej časti dotknutého ustanovenia), alebo samotnej Zmluvy, pokiaľ to nie je vylúčené v zmysle príslušných právnych predpisov. V takomto prípade sa Zmluvné strany zaväzujú bez zbytočného odkladu nahradiť takéto ustanovenie (jeho časť) novým ustanovením, ktoré sa čo najviac priblíži k účelu neplatného alebo neúčinného ustanovenia (alebo jeho časti), ktorý v čase uzavretia tejto Zmluvy jej Zmluvné strany sledovali. Obdobne budú Zmluvné strany postupovať aj v prípade, ak sa zistí, že niektoré z ustanovení tejto Zmluvy je nevykonateľné.
  3. Akékoľvek prípadné spory, ktoré vzniknú v súvislosti s touto Zmluvou, resp. v súvislosti s plnením záväzkov z tejto Zmluvy vyplývajúcich, sa Zmluvné strany zaväzujú riešiť prednostne spoločným rokovaním a formou mimosúdnej dohody. Ak sa takýto spor nepodarí vyriešiť ani vzájomnými rokovaniami Zmluvných strán v primeranej lehote v dĺžke najmenej 90 (deväťdesiat) dní odo dňa vzniku sporu, je ktorákoľvek zmluvná strana oprávnená podať návrh na príslušný súd v Slovenskej republike, aby o tomto spore konal a rozhodol.
  4. S výnimkami uvedenými v tejto Zmluve je túto Zmluvu možné meniť a/alebo dopĺňať výlučne formou písomných a vzostupne očíslovaných dodatkov podpísaných oprávnenými zástupcami Zmluvných strán, a to za dodržania podmienok stanovených v § 18 zákona o verejnom obstarávaní.
  5. Zmluva sa vyhotovuje v 6 (šiestich) rovnopisoch v slovenskom jazyku, z ktorých Objednávateľ dostane 4 (štyri) a Poskytovateľ 2 (dva) rovnopisy.
  6. Zmluva nadobúda platnosť dňom jej podpísania oprávnenými zástupcami Zmluvných strán a účinnosť za nasledovných podmienok :
     + - 1. dňom nasledujúcim po dni jej zverejnenia v Centrálnom registri zmlúv a
         2. poskytovateľ NFP uskutoční administratívnu kontrolu verejného obstarávania po podpise zmluvy a doručí Objednávateľovi správu z kontroly bez zistení nedostatkov finančného charakteru, z čoho vyplynie pripustenie výdavkov súvisiacich s verejným obstarávaním do financovania v súlade so zmluvou o poskytnutí nenávratného finančného príspevku.
     1. Objednávateľ bude listom informovať Poskytovateľa o doručení správy z kontroly (aj v prípade, že by správa z kontroly obsahovala zistené nedostatky) v lehote 10 (desať) dní od doručenia tejto správy z kontroly.
     2. Ak správa z kontroly bude obsahovať zistené nedostatky finančného charakteru, obsahom listu podľa bodu 14.6.1. tohto článku Zmluvy môže byť informácia, že zmluva zaniká, a teda ku dňu doručenia tohto listu Poskytovateľovi zmluva zaniká s účinkami ex tunc.
  7. Zmluvné stany vyhlasujú, že túto Zmluvu uzatvárajú na základe ich skutočnej, slobodnej a vážnej vôle, ktorú prejavili určito a zrozumiteľne, Zmluvu uzatvorili dobromyseľne a v dobrej viere a neuzatvorili ju v omyle, ani pod nátlakom a ani za nápadne nevýhodných podmienok, Zmluvu si prečítali, obsahu porozumeli a na znak súhlasu s obsahom Zmluvy ju vlastnoručne podpísali.
  8. Neoddeliteľnou súčasťou tejto Zmluvy sú nasledovné prílohy:
* Príloha č. 1 – Opis predmetu zákazky, parametre a podmienky poskytovania Služieb
* Príloha č. 2 – Cena predmetu Zmluvy
* Príloha č .3 – Harmonogram realizácie
* Príloha č. 4 – Formulár Akceptačný protokol
* Príloha č. 5 – Zoznam subdodávateľov
* Príloha č. 6 – Zoznam kľúčových expertov

|  |  |
| --- | --- |
| Za Poskytovateľa: | Za Objednávateľa: |
| V .......................... dňa .......................... | V Bratislave dňa .......................... |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **RNDr. Igor Slaninka, PhD**  generálny riaditeľ  Štátny geologický ústav Dionýza Štúra |

**Príloha č. 1 – Opis predmetu zákazky**

*Pozn.: Obsah tejto prílohy je zhodný s obsahom Prílohy č. 1 súťažných podkladov – Opis predmetu zákazky.*

# **Príloha č. 2 – Cena predmetu Zmluvy**

*Pozn.: Obsah tejto prílohy je zhodný s obsahom Prílohy č. 3 súťažných podkladov – Súhrnná cenová ponuka*

# **Príloha č. 3 – Harmonogram Realizácie**

**Harmonogram realizácie**

|  |  |  |
| --- | --- | --- |
| **Etapa** | **Názov Etapy** | **Termín** |
| I. Etapa | Analýza a dizajn | Do XX týždňov od účinnosti Zmluvy |
| II. Etapa | Implementácia a testovanie | Do XX týždňov od ukončenia I. Etapy |
| III. Etapa | Nasadenie | Do XX týždňov od ukončenia II. Etapy |

# **Príloha č. 4 – Formulár Akceptačný protokol**

**Akceptačný protokol**

|  |  |  |  |
| --- | --- | --- | --- |
| **Projekt:** | Migrácia IS Digitálny archív ŠGÚDŠ do cloudu ako súčasť elektronických služieb štátu | **Číslo projektu ITMS:** | 311071CFN3 |
| **Zmluva/objednávka č.:** |  | **Zo dňa:** |  |

|  |  |  |  |
| --- | --- | --- | --- |
| **Objednávateľ:** | Štátny geologický ústav Dionýza Štúra | | |
| **Adresa sídla:** | Mlynská dolina 1, 817 04 Bratislava | | |
| **IČO:** | 31753604 | **DIČ:** |  |

|  |  |  |  |
| --- | --- | --- | --- |
| **Poskytovateľ:** |  | | |
| **Adresa sídla:** |  | | |
| **IČO:** |  | **DIČ:** |  |

**Špecifikácia predmetu akceptácie**

|  |  |  |  |
| --- | --- | --- | --- |
| **Predmet dodávky:** |  | | |
| **Platobný míľnik (A/N):** |  | **Suma k fakturácii bez DPH (EUR):** |  |
| **Suma k fakturácii s DPH (EUR):** |  |

**Stanovisko k akceptácii (vypĺňa Zákazník):**

|  |  |
| --- | --- |
| **Vyjadrenie** | **A/N** |
| **Predmet dodávky bol akceptovaný bez výhrad** |  |
| **Predmet dodávky bol akceptovaný s výhradami uvedenými v prílohe tohto protokolu a nebránia nasadeniu do produktívnej prevádzky** |  |
| **Predmet dodávky nebol akceptovaný** |  |

**Poznámka:** platí iba jedno z vyššie uvedených vyjadrení, ktoré musí byť označené A

**Príloha**:

|  |  |
| --- | --- |
| **Rozhodnutie RV o schválení zo dňa:** |  |
| **Dátum akceptácie:** |  |

**Schvaľovacia doložka:**

**Na základe tohto Akceptačného protokolu je Poskytovateľ oprávnený fakturovať sumu podľa príslušnej zmluvy.**

|  |  |  |  |
| --- | --- | --- | --- |
| **Dátum** | **Meno** | **Funkcia/ Oprávnená osoba** | **Podpis** |
|  |  |  |  |
|  |  |  |  |

# **Príloha č. 5 – Zoznam subdodávateľov**

|  |  |  |  |  |
| --- | --- | --- | --- | --- |
| Por. č. | Subdodávateľ (Názov subdodávateľa, adresa sídla, IČO, DIČ) | Osoba oprávnená konať za subdodávateľa | % podiel z hodnoty zákazky | Predmet subdodávky - stručný opis časti Zmluvy , ktorá bude predmetom subdodávky |
| 1 |  |  |  |  |
| 2 |  |  |  |  |
| 3 |  |  |  |  |

# **Príloha č. 6 – Zoznam kľúčových expertov/konzultantov**

|  |  |
| --- | --- |
| **Kľúčový expert** | **Meno a Priezvisko** |
| Kľúčový expert č. 1 - Projektový manažér |  |
| Kľúčový expert č. 2 – DB špecialista |  |
| Kľúčový expert č. 3 – IT Architekt |  |